# อมีนา พินิจ
อมีนา พินิจ (เกิด 3 ธันวาคม พ.ศ. 2529) ชื่อเล่น โม เป็นนักแสดงหญิงชาวไทย เป็นที่รู้จักจากบทบาท "คิตตี้"  จากซีรีส์เรื่อง วัยร้ายเฟรชชี่ (2545)

 ประวัติ 
เริ่มเข้าสู่วงการครั้งแรกจากการแคสโฆษณาในช่วงอายุ 13-14 ปี และได้เริ่มถ่ายโฆษณาทางทีวีในหลายๆตัว จนได้มีโอกาสพบกับฝ่ายแคสติ้งของ บริษัทอาร์เอส ในคอนเสิร์ตของ ปาน ธนพร จึงชักชวนอมีนามาเรียนร้องเพลง และถูกวางตัวให้เป็นหนึ่งในสมาชิกวง เกิร์ลลีเบอร์รี แต่เธอไม่ได้อยากเป็นนักร้อง จนกระทั่งอมีนาได้ไปแคสงานทางฝ่ายละคร หลังจากนั้นจึงได้เซ็นสัญญาเป็นนักแสดงของอาร์เอส มีผลงานละครเรื่องแรกในปี พ.ศ. 2545 คือเรื่อง วัยร้ายเฟรชชี่ รับบทเป็น คิตตี้ ออกอากาศทางสถานีวิทยุโทรทัศน์ไทยทีวีสีช่อง 3

อมีนาได้เซ็นสัญญากับทางอาร์เอส 5 ปีด้วยกัน มีผลงานละครโทรทัศน์ ได้แก่เรื่อง หน้ากากขนนก ออกอากาศทางช่อง 3, รักบานฉ่ำ ออกอากาศทางช่อง 3 และละครเรื่อง เพื่อนแซ่บ 4x4 ออกอากาศทางช่อง 9 เป็นต้น และมีผลงานภาพยนตร์เรื่อง คลับซ่า ปิดตำราแสบ

หลังจากเธอหมดสัญญากับทางอาร์เอส อมีนาก็ได้ไปแคสติ้งละครกับสถานีโทรทัศน์สีกองทัพบกช่อง 7 ถึง 2 ครั้ง จนได้เซ็นสัญญากับทางช่อง 7 ในระยะเวลา 5 ปี และได้มีผลงานละครเรื่องแรกกับทางช่อง คือเรื่อง คุณหนูเทวดา ซึ่งเธอรับบทเป็นสาวเรียบร้อย อมีนาเคยให้สัมภาษณ์ในหลาย ๆ รายการว่า เธอชอบบทบาทนางร้าย มากกว่าบทนางเอก และหลังจากนั้นเธอก็เปลี่ยนบทบาทส่วนมากรับแต่บทนางร้าย

 การศึกษา 
 การศึกษาระดับชั้นประถม จนถึงระดับชั้นมัธยมต้น จากโรงเรียนสาธิตมหาวิทยาลัยราชภัฏสวนสุนันทา
 การศึกษาระดับชั้นประกาศนียบัตรวิชาชีพ จากโรงเรียนโยนออฟอาร์คเทคโนโลยี
 การศึกษาระดับปริญญาตรีจากคณะบริหารธุรกิจ เอกบริหารงานสำนักงาน มหาวิทยาลัยธุรกิจบัณฑิตย์
 การศึกษาระดับปริญญาโทจากคณะนิเทศศาสตร์ มหาวิทยาลัยธุรกิจบัณฑิตย์

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2545  วัยร้ายเฟรชชี่  คิตตี้ ช่อง 3 2546  หน้ากากขนนก  น้ำชา 2548  รักบานฉ่ำ  พิ้งค์ 2549  ซอย 3 สยามสแควร์  มิ้ง ครั้งหนึ่งเมื่อเรารักกัน  หนูเล็ก ธรรมะ (ทำไม)  อาหมวย เพื่อนแซ่บ 4x4  ลูกปลา (รับเชิญ)  ช่อง 9 2551  คุณหนูเทวดา  สุมิตตา  ช่อง 7 2552  สะใภ้ใจเด็ด  พิม 2553  สูตรรักกับดักหัวใจ  ดีดี้ ปอบอะพาร์ตเมนต์  อุ๊บอิ๊บ 2554  อุบัติรักเกาะสวรรค์  น้ำตาล เพลิงพรหม  กิ่งกาญจน์ มนต์รักแม่น้ำมูล  ทองสา 2555  สาวน้อยร้อยเล่มเกวียน  ราตรี ฟ้ามีตา ตอน ครูสมชาย ไข่ลูกเขย  จำปา ฟ้ามีตา ตอน แค้น แพรว เสือสมิง  ระริน  คุ้มผาคำ  ภาริณี กรวิก  มีเดียแชนแนล 2556  เสือสั่งฟ้า 2 พยัคฆ์ผยอง  งามตา  ช่อง 7 ยมบาลเจ้าขาตอน หลงผิด จิ๋ว (รับเชิญ) เณรจ๋า  ดุจดาว (รับเชิญ) เรือนกาหลง  อบเชย  2557  ยมบาลเจ้าขาตอน เงามรณะ เจน (รับเชิญ) คฤหาสน์บ้านทุ่ง  มารตี กุหลาบเล่นไฟ  พรพิมล บุญนาแทน (พอลลี่)  แข่งรักนักซิ่ง  แซมมี่ (รับเชิญ) 2558  ลีลาวดีเพลิง  สิตา  ฟ้ามีตา ตอน สตอร์เบอรี่ฉันล่ะยี้เธอจริง ๆ ลูกผู้ชายพันธุ์ดีตอน เพชรตัดเพชร วีณา (รับเชิญ) ฟ้ามีตา ตอน สวยอันตราย คนละโลก  ลลิสา (ลิซซี่) เขยใหญ่ สะใภ้เล็ก  อุบลวรรณ  2559  คุณนายสายลับ  เรนนี่  ฟ้ามีตา ตอน ลูกเทพ แหวน ฟ้ามีตา ตอน เล่นกับไฟ นิ่ม ริษยา  ยอดธิดา  2560  ลูกหลง  เปรียว ฟ้ามีตา ตอน ศุกร์ 13 คืนฝันหวาน แพท นายฮ้อยทมิฬ  คำสร้อย (รับเชิญ) 2561  นักสู้สะท้านฟ้า  เจ๊หวาน  ระบำมาร  รสลิน  ฟ้ามีตา ตอน ป่วยกับป่วย เบลล์ เล่ห์รักบุษบา  สราญฉัตร ธนาสกุล  2562  สองนรี  ก้อย (รับเชิญ) ฟ้ามีตา ตอน กระร่อนทอง นวล ฟ้ามีตา ตอน ได้ไม่คุ้มเสีย พรรณี สี่ไม้คาน  เมี๊ยว 2563   เงาบุญ  อรชุดา  ฟ้ามีตา ตอน สุภาพสตรีศรีสมร  ศรีสมร หนี้เกียรติยศ  ยุภาวรรณ (ภา) 2564  ฟ้ามีตา ตอน ทำไมไม่โทษผู้ชาย บี  แม่เบี้ย  ณิณา  ฟ้ามีตา ตอน เหงากับเงิน ปริม 2565  หมอลำซัมเมอร์  ชลลดา ฟ้ามีตา ตอน วันที่ไม่รักกัน แจน Club Friday the series 14 Love & Belief ความรักกับความเชื่อตอน ทะเบียนสมรส แอนนา เดชเกษรินทร์ (แอนนา)  ช่องวัน 31 ฟ้ามีตา ตอน บ้าไปแล้ว จอยช่อง 7HD 2566  ต้นร้ายปลายรัก  เหมวดี  ช่องวัน 31 2567   คู่พระคู่นาง  ราตรี ฟ้ามีตา ตอน ปึกคัก  วิไล ช่อง 7HD โซน 7 เขตพิศวง ตอน ทวงสัญญา  อ้อย ไฟน้ำค้าง  ตรีประดับ 2568  เมืองแก้ว  ครูบัววรรณ    บัลลังก์มาร          Mono Original 

 มิวสิกวิดีโอ 
 เพลง  นักร้อง สิ่งมีชีวิต  ไดอาน่า แรนด์ ถึงเวลาแล้วหรือ  ลัคนา หวงมณีรุ่งโรจน์ ห่วง ทรีจี คิดถึงมันผิดไหม  กันย์ - อำพล เตาลานนท์ รักไปช้ำไป  โบกี้ - ด็อจ รู้เห็นเป็นใจ  แนนซี่ นันทพร สว่างแจ้ง หากเรายังรักกัน  ร่วมกับนักแสดงช่อง 7HD น่ารัก นักล่า  บิว กัลยาณี ขอโทษที่ลืมบ่ได้  พี สะเดิด เด็กช่างรักจริง  หลวงไก่ พูดเรื่องเก่าอย่าเล่าเรื่องแฟน หญิง ธิติกานต์ โอ๊ะโอ โปงลางสะออน เธอเคยเป็นที่หนึ่ง เสก โลโซ ยิ่งเหงา ยิ่งเร้าใจ หญิงลี ศรีจุมพล ฟูยัก  DTK BOY BAND

 ภาพยนตร์ 
 คลับซ่า ปิดตำราแสบ (2546)
 เท่ง โหน่ง จีวรบิน (2554)
 ของแขก (2566)

 ซิทคอม 
 ปี พ.ศ.  เรื่อง  รับบทเป็น พ.ศ. 2566  ซิทคอม โอมเพี้ยงอาจารย์คง ตอน เมียโป่งมาตาม  จ๋า (รับเชิญ)

 รายการโทรทัศน์  
 ควีนมาสเตอร์ นางร้ายไทยแลนด์ (ช่อง 8)
 กรรมการ นางร้ายไทยแลนด์ ซีซั่น2 (ช่อง 8)

 รางวัล  
 รางวัลดาวเมขลา สาขานางร้ายมากฝีมือ (2559)